ОТЧЕТ

**за дейността на Народно читалище”Отец Паисий-1927-Липница”с.Липница,Община Мизия за 2023 год.**

**Българското читалище се възприема от обществото като културна институция, завоювала своите позиции през годините на своето съществуване и доказала, че е необходима.Заедно с това се откроява и специфичната мисия на читалището за съхранение и развитие на традиционните ценности на нацията.**

**В своето вече 97 годишно съществуване”Народно читалище”Отец Паисий-1927”с.Липница се е превърнало в основна клетка на културата със своето място и роля в живота на местната общност.През последните години-години на бързо развитие на обществото,най-вече в технологично отношение,читалището в с.Липница вече не е само традиционната културно-просветна организиция за най-широк кръг от населението,но и институция,която отговаря на съвременните изисквания за бърз достъп до информация,за предоставяне по иновативен начин възможности за развитие творческия потенциал на хората.Дейността на читалището е винаги свързана с променящите се социално-икономически условия в общността,изменящите се ценности и потребности на хората.Основните функции и задачи,които стояха пред институцията бяха:Затвърждаване на позицията на читалището като водещо културно средище,обогатяване на културния живот с традиционни и нови форми;развитие на библиотечната дейност,превръщане на читалището в информационен център;съхраняване на народните обичаи и традиции;развитие и подпомагане на любителското художествено творчество;работа по проекти;партниране с местното самоуправление за развитието на културните процеси.По отношение на заложените задачи за изминалия отчетен период,които бяха;Поддържане на читалищната библиотека;Обогатяване и развитие на любителското художествено творчество,участие в концерти,фестивали и други културни мероприятия на територията на общината и региона;Предоставяне на компютри и интернет услуги по Програма”Глобални библиотеки-България”;Обогатяване на формите и дейностите за съхраняване и популяризиране на културното-историческо наследство;Развитие на краезнанието като един от важните моменти от досегашната читалищна дейност за съхранение и популяризиране на родния край.**

**ДЕЙНОСТИ:**

**Библиотечна и информационна дейност**

**Една от основните дейности на читалището е библиотечната дейност.Нейната основна цел е привличане на читатели от най-ранна детска възраст и приобщаването им към книгите и знанието.През годината се провеждаха чествания на дати от местния и националния календар,разбира се,-експониране на кътове и витрини,табла,изложби на книги и материали като популяризиране на творчеството на авторите или събитията.**

**Библиотечния фонд наброява 7016 библиотечни материала.**

**Читатели-124**

**Посещения-Общо 2052**

**За дома-375**

**В читалня-68**

**На автоматизирани читателски места-1389**

**На организираните събития-220**

**Раздадени книги/зает библиотечен фонд/-675**

**Абонирани периодични издания-1 бр.**

**През отчетния период получихме над 200 т.литература от дарители,книгите се преглеждат,обработват след което ще бъдат предоставени за ползването им от читателите на библиотеката.Чрез табла,обяви и витрини се изнасяше информация за ново набавени книги,културния живот на библиотеката и за услуги,които предлага на потребителите.Продължи изпращането на покани на закъснели читатели чрез социалните мрежи и по телефон.Библиотеката рекламира дейността си и тази на читалището чрез рекламни покани и обяви за предстоящите мероприятия.Отчисления на библиотечни документи не са направени,тъй като това предстои да бъде извършено и съответно обогатяване на библиотечната колекция с ново набавените книги.Библиотечните мероприятия,които организирахме са насочени предимно към ученици и деца,а именно Маратон на четенето,Лятна занималня за децата-занимания по интереси.Мероприятията преминаха при голям интерес от страна на участниците.Съвместно рисувахме,четохме,редяхме пъзели,забавлявахме се с различни игри,слушахме музика,изрязвахме и изработвахме материали,разказвахме си интересни случки, писахме есета и др.**

**Съвместни четения с децата от ЦДГ”Калинка”в с.Липница,Месеца на книгата и авторското право и др.На разположение сме по всяко време и работим с голямо удоволствие с нашите потребители.**

**Това е начин децата да се запознаят с работата в библиотеката, да научат какво е това читалище и да станат приятели на книгата.**

**Повече история и култура, повече познание и мъдрост. Това е нашата библиотека читалищна, спечелила доверието на своите потребители- читатели. Книгите ни помагат да погледнем в нови светове, да видим над злободневното, да намерим надежда и перспектива. През последните години библиотеката се развива като културно средище, което събира не само читатели и книги, но и създава неповторимите срещи, живия контакт на населението.Библиотеката успешно продължи да предоставя на своите потребители-читатели безплатен и достъпен интернет.**

**Ден на четенето-България 17 ноември.**

**Библиотеката се включи в инициативата като съвместно с ЦДГ база”Калинка”в с.Липница четохме детски произведения и се забавлявахме.Разговаряхме си за книжките и ползата от четенето.**

**През годината се подготвяха тематични табла и витрини посветени на бележити дати и годишнини от българската и световната литература.**

**Културно-масова работа**

**Културно-масовата работа през отчетния период беше насочена предимно към празници,бележити дати,чествания и годишнини.Всички инициативи в читалището се случват с активна взаимна връзка и работа с детската градина,пенсионерски клуб,самодейци и членове на НЧ като пример за екипна работа.**

**В обособения информационен център в читалището се предоставят редица услуги за населението:копиране,принтиране,изпращане на e-mail адрес,сканиране,ламиниране,изработване на различни видове печатни материали-некролози,покани,брошури и др.Всичко това се прави с цел да се улесни достъпа на местното население до услуги,свързани с новите технологии,и от друга страна да се спести време на хората и пътуване до града.Проведени са 23 културно-масови мероприятия и празници.**

**Работим с хората от третата възраст за задоволяване на потребностите им от социално,здравно и културно естество.**

**Художествено-творческа дейност**

**В Народно читалище”Отец Паисий-1927-Липница”продължиха да функционират следните състави и колективи;**

**Певческа група**

**Индивидуални изпълнители-1**

**Група за представяне на народни обичаи и традиции**

**Група за художествено слово**

**Клуб по краезнание**

**Клуб- Приятели на книгата**

**Всички те налагат своето присъствие в приноса за разгръщане на спектър от разнообразни културни инициативи в селото и извън него.**

**Всяка една от групите или съставите заедно и по-отделно участваха в различни концерти,празници и мероприятия организирани от читалището/съвместно с Пенсионерски клуб/:Ден на християнското семейство,Бабин ден,Трифон Зарезан, Трети март,Баба Марта,Годишнина от кончината на Васил Левски и Христо Ботев,Първа пролет,Осми март-Празник на жената,Лазаров ден-лазаруване с деца в селото,Великден,28 април-годишнина от гибелта на героите антифашисти-паметника край с.Липница,24-май,Традиционен празник на селото-събора,Първи юни-Ден на детето,Първи октомври-Международен ден на възрастните хора,Ден на народните будители.**

**Участие в празника на баницата в с.Крушовица,Празник на жътвата гр.Мизия.**

**В навечерието на Коледа организирахме безплатна прожекция за деца на филма-Историята на Исус за деца.**

**По традиция бяха проведени Коледни и Новогодишни празненства на открито и в читалището.Самодейците вземаха участие и в културни мероприятия организирани от общината.Редовно посещавахме децата от детската градина по различни поводи и провеждахме съвместни четения и мероприятия,забавлявахме се.За хората от селото организирахме екскурзии до културни и исторически забележителности.**

**Без да мислим,че сме направили всичко възможно и сме постигнали изключителни резултати,можем спокойно да кажем,че в обикновените делници и празници работихме за хората,и че за постигане на още по-добри резултати разчитаме на всички-членове на читалищното настоятелство,самодейците както и на доброволци.Ежемесечно се провеждаха юбилей и годишнини на членове на пенсионерския клуб-читалищни деятели.**

**Читалището е място, в което жителите на селото и негови гости се срещат,общуват и обсъждат различни културни теми,обменят информация.**

**Участия на персонала в квалификационни форми и обучение**

**През 2023 година читалището участва в сл.обучения;**

**Обучение”Киберсигурност”с обучител Симеон Георгиев**

**Обучение”Фалшиви новини и дезинформация”с лектор Александър Кръстев**

**Във връзка с Erasmus+ проект "The Pitch: От опъването на палатката до представянето на идеята", международна група от България, Румъния, Гърция, Белгия и Италия, включваща общо 34 души, сред които участници с нарушено зрение, предстои да посети с. Липница в периода 21-24 юни 2023г. Домакини на посещението и съпътстващите го дейности бяха Читалище Отец Паисий-1927-Липница и Кметство Липница.Ние от ръководството на Кметството и Читалището приехме с голям интерес предизвикателството на призива за сътрудничество и домакинстване отправен от координаторa на проекта CuBuFoundation ([http://cubufo.cubufoundation.com/?p=2199](http://cubufo.cubufoundation.com/?p=2199" \t "_blank)).  
  
Посещението на с. Липница бе част от двуседмична програма, която има за цел да запознае международната група с обекти и фигури с историческо значение за Освобождението на България от Османско робство и също така да предостави условия за провеждане на различни работилници, мини обучения и LARP (live-action role-play) интер акции, които поставят участниците в игрови режим и им дадат възможност да изпробват едни върху други идеи за предприемачество и социална интеграция.  
По време на престоя си в.Липница групата проведе редица мероприятия.**

**Както е по традиция през м.юни се провежда ежегодния празник на селото/събора/.Тази година същия ще бъде проведен на 22-23 юни.**

**За жителите и гостите на селото съвместно с кметството подготвяме богата програма с народно веселие.**

**Материално-техническа база**

**Материално-техническата база на читалищния салон е остаряла,липсва озвучителна и осветителна техника,нуждае се от основен ремонт.Състоянието на сградата е в много лошо и неизползваемо.Част от празненствата се провеждат на открита сцена пред читалището и обособена за целта читалищна зала.**

**Читалището и библиотеката в малките населени места , каквото е и нашето село останаха единствени огнища на действителна култура. Читалището ни е място, което обединява и сплотява хората от различни етноси, различни поколения, обединявайки ги в името на доброто и център за тяхното общуване.**

**И през 2023 година всички организационни дейности в читалището и библиотеката бяха с цел обогатяване на социалната и образователна дейност в с.Липница и подобряване на обслужването на хората.Читалището работи съвместно с всички институции на територията на селото.През 2024 година планираме да разширим дейността си и реализираме повече изяви и мероприятия с цел популяризиране на фолклорното богатство на населеното място.**

**Читалищното дело е един постоянен много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Читалищата в България и днес продължават дейността си изправени пред трудности и предизвикателства за своето развитие и оцеляване. Ние деятелите на читалище”Отец Паисий-1927” ще продължим да полагаме максимални усилия за да запазим постигнатото, ще творим и обогатяваме дейността си, ще постигаме нови успехи и ще работим за утвърждаването на читалището като важен културен и информационен институт за хората на Липница.**

**Изготвил:Галя Христова-Библиотекар**